Diari Oficial de la Generalitat Valenciana


Sumari del DOGV 9512, del 16-01-2023 (2022/12633)

ORDRE 16/2022, de 27 de desembre, de la Conselleria d'Innovació, Universitats, Ciència i Societat Digital, per la qual es modifica l'Ordre 42/2017, de 2 de novembre, de la Conselleria d'Educació, Investigació, Cultura i Esport, per la qual s'estableix i s'autoritza el pla d'estudis de l'Escola Superior d'Art Dramàtic de València, centre d'ensenyaments artístics superiors dependent de l'Institut Superior d'Ensenyances Artístiques de la Comunitat Valenciana, conduent a l'obtenció del títol superior d'Art Dramàtic en l'especialitat d'Escenografia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12625


Data del document
:   27-12-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * educació artística
    * títol d'estudis

ORDRE 16/2022, de 27 de desembre, de la Conselleria d'Innovació, Universitats, Ciència i Societat Digital, per la qual es modifica l'Ordre 42/2017, de 2 de novembre, de la Conselleria d'Educació, Investigació, Cultura i Esport, per la qual s'estableix i s'autoritza el pla d'estudis de l'Escola Superior d'Art Dramàtic de València, centre d'ensenyaments artístics superiors dependent de l'Institut Superior d'Ensenyances Artístiques de la Comunitat Valenciana, conduent a l'obtenció del títol superior d'Art Dramàtic en l'especialitat d'Escenografia. [2022/12129]  
  
PREÀMBUL  
  
Mitjançant Ordre 42/2017, de 2 de novembre, de la Conselleria d'Educació, Investigació, Cultura i Esport, s'estableix i autoritza el pla d'estudis de l'Escola Superior d'Art Dramàtic de València, centre adscrit a l'Institut Superior d'Ensenyances Artístiques de la Comunitat Valenciana (ISEACV), conduent a l'obtenció del títol superior d'Art Dramàtic en l'especialitat d'Escenografia (DOGV 8165, 08.11.2017).  
  
En l'annex II, l'ordre detalla la relació d'assignatures que componen el pla d'estudis per cadascun dels quatre cursos, amb indicació d'assignació de crèdits per assignatura, els continguts i la corresponent matèria de cadascuna de l'especialitat d'Escenografia.  
Posteriorment, amb data 15 de desembre de 2017 en el DOGV número 8191, es va publicar la Correcció d'errors d'11 de desembre de 2017 de l'Ordre 42/2017.  
No obstant això, des de l'entrada en vigor de l'Ordre 42/2017, amb la implantació de l'especialitat d'Escenografia en el curs 2017-2018 i següents, es van realitzar uns xicotets ajustos en algunes assignatures del segon curs. D'una banda, es va augmentar la càrrega lectiva de dues assignatures d'aquest curs, Tècniques de Reproducció i Impressió, que passa a comptar amb 4 crèdits ECTS en lloc de 3; i Taller de Maquetes que passa a comptar amb 5 crèdits ECTS en lloc de 4. I per un altre, s'elimina l'assignatura Història de l'Art i l'Escenografia que comptava amb 3 crèdits ECTS, en incloure el pla d'estudis una altra assignatura, Història dels Estils i Escenografia» amb 4 crèdits ECTS, amb els mateixos continguts que la primera i pertanyents totes dues a la mateixa matèria, Història de l'Art.  
La modificació del pla d'estudis no altera la distribució de crèdits establida en el Reial decret 630/2010, de 14 de maig, pel qual es regula el contingut bàsic dels ensenyaments artístics superiors de Grau en Art Dramàtic establides en la Llei orgànica 2/2006, de 3 de maig, d'educació.  
Per això, atés que el pla d'estudis que es va impartir no era exactament el que estava aprovat i publicat, correspon la modificació de l'Ordre 42/2017, introduint els ajustos necessaris en l'Annex II d'aquesta, concretament en el quadre de la relació d'assignatures del segon curs.  
  
S'atorga caràcter retroactiu a la modificació perquè l'alumnat que està estudiant des de la seua implantació en el curs 2017-2018 i els qui han finalitzat els estudis, obtinguen el títol de Grau en Art Dramàtic especialitat Escenografia a l'Escola Superior d'Art Dramàtic de València, conforme al pla d'estudis que han cursat, considerant que aquesta retroacció no perjudica drets de tercers.  
La present ordre es dicta conforme amb el Consell de Direcció de l'Institut Superior d'Ensenyances Artístiques de la Comunitat Valenciana, informat el Consell Superior d'Universitats i de Formació Superior, i d'acord amb la proposta de la directora general d'Universitats.  
En virtut d'això i fent ús de les atribucions conferides per la disposició final primera del Decret 48/2011, de 6 de maig, del Consell, pel qual s'estableix l'ordenació dels ensenyaments artístics superiors i es determina el marc normatiu per a la implantació dels plans d'estudis corresponents als títols oficials de graduat o graduada en els diferents ensenyaments artístics superiors, en l'àmbit de la Comunitat Valenciana, i per l'article 28.e de la Llei 5/1983, de 30 de desembre, del Consell,  
  
ORDENE  
  
Primer  
Modificar l'annex II de l'Ordre 42/2017, de 2 de novembre, de la Conselleria d'Educació, Investigació, Cultura i Esport, per la qual s'estableixen i s'autoritzen els plans d'estudis de l'Escola Superior d'Art Dramàtic de València, centre d'ensenyaments artístics superiors dependent de l'Institut Superior d'Ensenyances Artístiques de la Comunitat Valenciana, conduent a l'obtenció del títol superior d'Art Dramàtic en l'especialitat d'Escenografia, que queda redactat en els termes que figuren en l'Annex de la present ordre  
  
Segon  
La present ordre produirà efectes des de la mateixa data de la d'efectivitat de l'Ordre 42/2017, de 2 de novembre, de la Conselleria d'Educació, Investigació, Cultura i Esport, el 9 de novembre de 2017.  
  
  
  
DISPOSICIÓ ADDICIONAL  
  
Única. Absència d'incidència en la despesa pressupostaria de la Generalitat  
La implementació i posterior desplegament d'aquesta ordre no podrà tindre incidència en la dotació de tots i cadascun dels capítols de despesa assignats a la conselleria competent en matèria d'universitats i formació superior i, en tot cas, haurà de ser atès amb els mitjans humans i materials d'aquest departament i de l'Escola Superior d'Art Dramàtic de València.  
  
Alacant, 27 de desembre de 2022  
  
La consellera d'Innovació, Universitats,   
Ciència i Societat Digital,  
JOSEFINA BUENO ALONSO  
  
  
  
  
ANNEX  
Pla d'estudis del títol de grau en Ensenyaments Artístics Superiors d'Art Dramàtic  
  
Especialitat: Escenografia  
Escola Superior d'Art Dramàtic de València  
  
PRIMER CURS  
Matèria Assignatura Competències Descriptors/Continguts ECTS Tipus  
Història de les arts de l'espectacle HISTÒRIA DE LES ARTS DE L'ESPECTACLE CT2,  
CG1,  
CE5 Coneixements fonamentals d'història comparada del desenvolupament teòric estètic de les diferents formes de l'espectacle, inclòs l'audiovisual. Estudi de l'evolució i desenvolupament tècnic de l'escenografia. Integració de la investigació i la documentació històrica en la creació. 5 FB  
Teories de l'espectacle i de la comunicació TEORIES DE L'ESPECTACLE I LA COMUNICACIÓ CT2, CT4,  
CG1,  
CE1 Estudi dels principis del llenguatge escènic i audiovisual. Anàlisi i comprensió de la creació dramàtica i audiovisual com a fenòmens comunicatius: aspectes estètics, semiòtics, antropològics i sociològics. Introducció a la Teoria de la Comunicació. 5 FB  
Tècniques de representació DIBUIX I TÈCNIQUES GRÀFIQUES CT2,  
CG5,  
CE2 Estudi de la tècnica del dibuix de línia i de taca. Dibuix del natural. Dibuix i projecte escenogràfic: dels esbossos inicials a la comunicació del projecte. Coneixement dels principis de color i forma aplicats al disseny d'escenografia. Dominar els conceptes i tècniques de representació a mà alçada aplicats a l'espai escenogràfic, disseny de personatge i il·luminació. 6 OE  
 SISTEMES DE REPRESENTACIÓ CT2,  
CG5,  
CE2 Geometria descriptiva. Estudi dels sistemes dièdric, cònic i axiomètric i les seues aplicacions en l'escenografia. 4 OE  
Escenificació INTRODUCCIÓ A L'ESCENIFICACIÓ CT2,  
CG3,  
CE1, CE2 Coneixement dels principis generals de l'escenificació. Tècnica, ètica i estètica de l'escenificació. Anàlisi i composició de l'espectacle. Coneixement i contextualització del concepte de direcció artística en les diferents disciplines artístiques del procés de la posada en escena teatral i de l'audiovisual. 8 OE  
Disseny d'escenografia DISSENY D'ESCENOGRAFIA I CT1,  
CG1,  
CE5 Coneixement dels principis de la teoria de la percepció i dels processos perceptius: forma i significat. Equilibri i proporció. Esbossos i plans. Introducció als elements del projecte escenogràfic. El sentit dramàtic de l'escenografia. 6 OE  
 ESPAI ESCÈNIC CT3, CT4,  
CG1,  
CE2, CE3 Estudi de les lleis de l'espai aplicades a una representació teatral. Anàlisi de les diverses possibilitats d'organització i utilització de l'espai visual. Coneixement dels conceptes, processos i tècniques escèniques. 3 OE  
Dramatúrgia ANÀLISI DRAMATÚRGICA CT2,  
CG1,  
CE1 Anàlisi del text dramàtic i/o la partitura dramàtica. Aspectes formals i contextuals. Principis generals de dramatúrgia. Coneixement i anàlisi de les estructures i gèneres dramàtics i audiovisuals. 6 OE  
Tècniques de realització de materials TÈCNIQUES DE REALITZACIÓ ESCÈNICA I CT3,  
CG1,  
CE3 Introducció a les tècniques de construcció escenogràfica. Coneixement i utilització dels processos constructius. Adaptació espacial. Materials de construcció de decorats. Estudi dels principis de comportament dels materials i selecció dels materials adequats per a cada realització. Apreciació de la qualitat estètica dels materials. 6 OE  
Tecnologia aplicada a les arts de l'espectacle MAQUINÀRIA ESCÈNICA CT10,  
CG3, CG4,  
CE3 Coneixement i aplicació dels mitjans tècnics de la maquinària escènica: practicables i plataformes, giratoris i mecàniques, elevadors i sistemes motoritzats. Tipologia de l'escenari. Conèixer els diversos elements de l'edifici teatral i el seu equipament. 2 OE  
 MECÀNICA CT2,  
CG5,  
CE2 Introducció a les lleis de la mecànica. Estudi de l'estat en repòs dels cossos sotmesos a l'acció de les forces. Comportament estructural de Materials. Aplicacions teòriques i pràctiques. 3 OE  
Història i teoria de la literatura dramàtica LITERATURA DRAMÀTICA I CT2,  
CG1,  
CE1 Estudi teòric, des de l'origen fins al segle XVI, del fenomen teatral des del punt de vista literari i tenint en compte el perfil de l'estudiant. Tractament dels principals textos del patrimoni dramàtic universal corresponents al període mencionat en els seus tres aspectes bàsics: a) Moment històric en què es van crear. b) Desentranyar els aspectes formals i de contingut. c) Revisió dels diferents gèneres i del seu recorregut històric. 3 OE  
 LITERATURA DRAMÀTICA II CT2,  
CG1,  
CE1 Estudi teòric, des del segle XVI fins a l'actualitat, del fenomen teatral des del punt de vista literari i tenint en compte el perfil de l'estudiant. Tractament dels principals textos del patrimoni dramàtic universal corresponents al període mencionat en els seus tres aspectes bàsics: a) Moment històric en què es van crear. b) Desentranyar els aspectes formals i de contingut. c) Revisió dels diferents gèneres i del seu recorregut històric. 3 OE  
  
  
  
SEGON CURS  
Matèria Assignatura Competències Descriptors/Continguts ECTS Tipus  
Tècniques de representació DISSENY BÀSIC CT2,  
CG5,  
CE2 Estudi de la teoria del color: Tècniques i aplicacions. Estudi del cos humà amb relació a l'espai escènic. Representació de la figura humana. Principis bàsics d'anatomia, antropometria i ergonomia. Coneixement dels principis de la teoria de la percepció i dels processos perceptius: forma i significat. Equilibri i proporció. 4 OE  
 PERSPECTIVA ESCÈNICA CT2,  
CG5,  
CE2 Aplicació dels coneixements de la geometria descriptiva per a la representació d'un disseny escenogràfic en perspectiva cònica: espai escènic, il·luminació i personatges. Tridimensionalitat. 2 OE  
 TÈCNIQUES DE REPRODUCCIÓ I IMPRESSIÓ CT2, CT9,  
CG2, CG3,  
CE3, CE4 Coneixement de les tècniques de fotografia, trama, Tipografia, litografia, fototípia i serigrafia. Coneixement de les noves tècniques de disseny gràfic i impressió digital. 4 OE  
 TALLER DE MAQUETES CT2,  
CG5,  
CE2 Conèixer els distints processos i tècniques de realització de maquetes i prototips. Maquetes de treball i de presentació. Materials. 5 OE  
Tecnologia aplicada a les arts de l'espectacle IL·LUMINACIÓ ESCÈNICA CT10,  
CG3, CG4,  
CE3 Coneixement dels distints sistemes d'il·luminació, aparells de llum, tipus de focus i llums. Sistemes de regulació i taules de llums. Sistemes de simulació per ordinador. 3 OE  
Disseny d'escenografia DISSENY D'ESCENOGRAFIA II CT1,  
CG1,  
CE5 Coneixement de les regles i principis de la composició i la seua aplicació al disseny escenogràfic. Estudi del disseny assistit per ordinador per a la realització del disseny escenogràfic. Metodologia d'un projecte escenogràfic: anàlisi, concepte, resolució i presentació. 10 OE  
 DISSENY DE CARACTERITZACIÓ CT1, CT2,  
CG5,  
CE1, CE2 Estudi de les tècniques de maquillatge, perruqueria i implants i la seua aplicació en el disseny de caracterització. La caracterització en l'audiovisual. 3 OE  
 DISSENY DE PERSONATGE CT1, CT2,  
CG5,  
CE1, CE2 Estudi dels conceptes d'indumentària teatral i coneixement dels factors que intervenen en el disseny d'indumentària teatral. Coneixement dels principis i recursos bàsics per a la realització del disseny de personatge. Materials i tècniques. 4 OE  
Tècniques de realització de materials TÈCNIQUES DE REALITZACIÓ ESCÈNICA II CT3,  
CG1, CG5,  
CE3 Coneixement i utilització de les distintes tècniques i elements utilitzats en la pintura escenogràfica. Acabats pintura escenogràfica. Coneixement i comprensió dels processos i elements utilitzats en la realització de l'atrezzo i mobiliari teatral. Apreciació de la qualitat estètica de l'atrezzo i mobiliari. 12 OE  
 INTRODUCCIÓ A LA INDUMENTÀRIA TEATRAL CT3,  
CG1, CG5,  
CE3 Història de la indumentària teatral. Figurinisme en artistes i dissenyadors. Breu desenvolupament històric, dissenyadors més significatius i el seu procés de creació. 4 OE  
 CARACTERITZACIÓ CT3,  
CG1, CG5,  
CE3 Coneixement de les diferents tècniques i Materials utilitzats en la realització del disseny de caracterització. La caracterització del personatge teatral. La caracterització en l'audiovisual. 2 OE  
Història i teoria de la literatura dramàtica LITERATURA DRAMÀTICA III CT2,  
CG1,  
CE1 Estudi teòric, del teatre espanyol, del Barroc al segle XX, del fenomen teatral des del punt de vista literari i tenint en compte el perfil de l'estudiant. Tractament dels principals textos del patrimoni dramàtic universal corresponents al període mencionat en els seus tres aspectes bàsics: a) Moment històric en què es van crear. b) Desentranyar els aspectes formals i de contingut. c) Revisió dels diferents gèneres i del seu recorregut històric. 4 OE  
Estètica TEORIA GENERAL DE L'ART CT2,  
CG1,  
CE1 Anàlisi teòrica i normativa de les distintes manifestacions de les formes artístiques, plàstiques, escèniques i audiovisuals. Anàlisi de la Teoria i pràctica bàsiques de la composició. Les teories científiques del segle XX. La postmodernitat. 3 OE  
  
  
  
TERCER CURS  
Matèria Assignatura Competències Descriptors/Continguts ECTS Tipus  
Pràctiques d'escenografia TALLER INTERDISCIPLINAR CT1, CT9, CT16,  
CG3,  
CE3, CE4 Pràctica interdisciplinària amb equips de les altres especialitats. 10 OE  
 PROJECTE ESCENOGRÀFIC I CT1,  
CG1,  
CE5 Realització de tot el procés d'un projecte escenogràfic: espai escènic, disseny de personatge i disseny d'Il·luminació. 13 OE  
Disseny d'escenografia DISSENY D'IL·LUMINACIÓ CT1,  
CG1,  
CE5 Estudi de la llum i del llenguatge lumínic. La seua funció expressiva i significat dramàtic. Modificació de l'espai escènic a través del llenguatge de la llum. Estudi de les tècniques d'il·luminació i procediments de muntatge. 6 OE  
Estètica ESTÈTICA I TEATRE CT11,  
CG3,  
CE2 Estudi de la història del pensament estètic i de les idees estètiques. Estudi i valoració estètica del fet artístic i, de forma específica, en l'àmbit de la creació teatral, escenogràfica i audiovisual. 4 OE  
Història de l'art HISTÒRIA DELS ESTILS I ESCENOGRAFIA CT9,  
CG4,  
CE2 Estudi dels diferents estils i modes del mobiliari i de tots aquells elements decoratius, en la seua evolució a través de la història, que poden il·lustrar una posada en escena i ubicar-la convenientment. 4 OE  
Tecnologia aplicada a les arts de l'espectacle MUNTATGE D'ESCENOGRAFIA CT1, CT2, CT3, CT4,  
CG3, CG4 Coneixement dels processos i de les tecnologies utilitzades en al muntatge de l'escenografia. El transport i la implantació de l'escenografia. 2 OE  
 TÈCNIQUES ESCÈNIQUES I NOVES TECNOLOGIES CT1, CT2, CT3, CT4,  
CG3, CG4 L'espectacle com a fenomen multimèdia. Estudi de les distintes tècniques i tecnologies, d'última generació, utilitzades en l'elaboració d'espectacles 5 OE  
 CONSTRUCCIÓ DE DECORATS CT2, CT3,  
CG3, CG4,  
CE2, CE3 Coneixement dels processos i de les tecnologies utilitzades en la construcció de decorats. Planificació, valoració dels recursos i metodologia d'execució. 4 OE  
Optatives OPTATIVES CT12,  
CG1, CG3,  
CE3 Optatives tant d'assignatures d'especialitats de l'Escola Superior d'Art Dramàtic de València com de l'Escola d'Art i Superior de Disseny de València. 12 EC  
  
  
  
QUART CURS  
Matèria Assignatura Competències Descriptors/Continguts ECTS Tipus  
Pedagogia PEDAGOGIA I TEATRE CT17,  
CG3,  
CE4 Coneixement de les teories de l'educació, de l'aprenentatge i de la psicologia del desenvolupament. Coneixement i pràctica de processos de disseny i desenvolupament curricular, planificació didàctica i elaboració de materials per a la pràctica educativa i l'animació teatral. Coneixement dels principis teòrics i metodològics que orienten el disseny, desenvolupament i avaluació de processos d'ensenyament i aprenentatge i de programes de funció de diferents espais, temps i beneficiaris. Coneixement, anàlisi i pràctica de mètodes i estils d'ensenyament, aprenentatge i animació. Coneixement dels aspectes bàsics de la història de l'educació i de l'animació teatral. Estudi de casos i anàlisi de bones pràctiques. La investigació aplicada a l'educació i l'animació teatral. Polítiques de garantia i gestió de qualitat. 4 FB  
Producció i gestió PRODUCCIÓ I GESTIÓ TEATRAL CT15,  
CG3,  
CE4 Coneixements sobre la legislació de les arts de l'espectacle (normatives comercials, administratives, laborals i de seguretat). Valoració del treball en funció del marc sociolaboral. Coneixement del procés d'elaboració d'un projecte de producció des dels punts de vista comunicatiu i econòmic. 4 FB  
Treball fi de títol TREBALL FI DE TÍTOL CT13,  
CG3,  
CE4 Treball individual o col·lectiu d'aplicació i desenvolupament dels coneixements i competències adquirits, la finalitat del qual és demostrar la suficiència i autonomia de l'alumne, sobre un tema de lliure elecció, teòric o pràctic, que inclou la presentació i la seua defensa. 14 OE  
Pràctiques d'escenografia PROJECTE ESCENOGRÀFIC II CT1, CT9, CT16,  
CG3,  
CE3, CE4 Realització de tot el procés d'un projecte escenogràfic: concepció, dramatúrgia, disseny, realització i presentació. Accentuant l'autonomia de l'alumne. 10 OE  
Optatives OPTATIVES CT12,  
CG1, CG3,  
CE3 Optatives tant d'assignatures d'especialitats de l'Escola Superior d'Art Dramàtic de València com de l'Escola d'Art i Superior de Disseny de València. 18 EC  
Pràctiques en empresa PRÀCTIQUES INTERNES I EXTERNES CT12,  
CT11 Pràctiques en els distints camps del projecte escenogràfic: il·luminació, disseny de personatge i espai escènic, en un entorn professional. 10 OE  
  
  
Tipus d'assignatura: formació bàsica (FB), obligatòria d'especialitat (OE), específica de centre (EC)  
  
  
  
  
  
\* \* \* \* \* \*